Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 289

9. Záró rendelkezések 9.1. A közalapítvány a bírósági nyilvántartásba vétellel jön létre. A Magyar Köztársaság Kormánya felhatalmazása alapján — a nyilvántartásba vételi eljárás során és a közalapítvány létrejötte után — az alapítói jogosultságokat, kivéve az alapító okirat módosítását, a kurátorok és a felügyelő bizottság tagjainak kinevezését, a Magyar Tudományos Akadémia elnöke gyakorolja. 9.2. A közalapítvány gazdálkodásának törvényességét és célszerűségét az Állami Számvevőszék ellenőrzi. A pénzügyi és számviteli szabályok betartásának folyamatos ellenőrzésére a közalapítvány okleveles könyvvizsgálót foglalkoztat. 9.3. A közalapítvány megszűnése esetén a közalapítvány vagyona az alapítókat illeti meg, akik kötelesek azt a megszűnt közalapítvány céljaihoz hasonló célra fordítani. 9.4. A jelen alapító okiratban nem szabályozott kérdésekben a Polgári Törvénykönyv és az alapítványokra, közalapítványokra, valamint a közhasznú szervezetekre vonatkozó mindenkor hatályos jogszabályok rendelkezéseit kell alkalmazni. Magyar Tudományos Akadémia elnöke Pályázati felhívás társadalmi és karitatív feladatok támogatására Az Országgyűlés megbízásából a Társadalmi Szervezetek Bizottsága pályázatot hirdet a családsegítő szolgáltatást, illetőleg a gyermekjóléti szolgálatot működtető helyi önkormányzatok, önkormányzati társulások, illetve közhasznú, kiemelkedően közhasznú szervezetek (a bíróság által közhasznúvá minősített szervezetek és azok a szervezetek, melyek közhasznúsági bejegyzés iránti kérelmüket

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes